**Likumprojekta „Grozījumi Latvijas Republikas Zemessardzes likumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Aizsardzības ministrija ir apkopojusi aktuālus grozījumus Latvijas Republikas Zemessardzes likumā (turpmāk – ZS likums), un virza tos pēc savas iniciatīvas.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | ZS likuma 5. panta otrā daļaLai noteiktu zemessargu savstarpējās attiecības, zemessargu vispārīgos pienākumus un Zemessardzes dienesta iepildes iekšējo kārtību, kas atšķiras no militārā dienesta izpildes, ir nepieciešams izdarīt grozījumu likuma 5. panta otrajā daļā, paredzot, ka šo kārtību nosaka aizsardzības ministrs. Šādu deleģējumu attiecībā uz militāro dienestu pašreiz satur Militārā dienesta likuma 9. panta trešā daļa.ZS likuma 7.panta papildināšana ar piekto daļuŠobrīd, ja no profesionālā dienesta atvaļināts karavīrs iestājas Zemessardzē, saskaņā ZS likuma 7. pantu, profesionālajā dienestā nodienētais laiks netiek ieskaitīts izdienas stāža un dienests Zemessardzē viņam sākas no nulles, t.i., pirmā gada. Veidojas situācija, ka atvaļinātais karavīrs ar 20 gadu izdienu profesionālajā dienestā, iegūtu militāro izglītību un pieredzi par Zemessardzes mācību vai uzdevumu izpildes dienu saņem zemāku kompensācijas apmēru nekā zemessargs, kurš Zemessardzē pilda dienestu tikai trīs gadus. Piemēram, seržants ar 20 gadu izdienu profesionālajā dienestā saņem kompensāciju par pirmo gadu 515 x 5%=25,75 *euro* dienā, bet, ja Zemessardzē ieskaitītu seržanta izdienas stāžu profesionālajā dienestā, seržantam maksātu 710 x 5%=35,50 *euro* dienā. Ņemot vērā Zemessardzes attīstību (plānots, ka 2020. gadā Zemessardzē dienēs 12000 zemessargu, ar pakāpenisku ikgada pieaugumu 700 zemessargi), lai rekrutētu dienestam Zemessardzē militārajā dienestā pieredzējušu un izglītotu personālu, kā arī motivētu atvaļinātos karavīrus aktīvi stāties Zemessardzē, ir nepieciešams grozījums ZS likuma 7. pantā, papildinot to ar piekto daļu, kas nosaka, ka rezerves karavīram, iestājoties Zemessardzē, zemessarga izdienā ieskaita dienesta laiku NBS profesionālajā dienestā.ZS likuma 17.¹ panta ceturtās daļas izteikšana jaunā redakcijāAtbilstoši pašreizējam regulējumam zemessargi, kas uz laiku līdz karavīra iecelšanai amatā pilda vakanta vai ilgstošā prombūtnē esoša karavīra amata pienākumus, saņem algu atbalstoši amatam noteiktajai dienesta pakāpei, proti, saņem bāzes algu, kas ir noteikta Ministru kabineta 2014. gada 26. augusta noteikumos Nr. 509 “Noteikumi par karavīra mēnešalgas un speciālo piemaksu noteikšanas kārtību un apmēru” par pirmo dienesta gadu. Projekts paredz algas izmaksu, ņemot vērā izdienu un mēnešalgas kategoriju. Uz karavīru amatiem tiek nominēti galvenokārt zemessargi, kas ir iepriekš bija atvaļināti no profesionālā dienesta, līdz ar to viņu izdiena, iegūtā militārā izglītība un pieredze ir būtiska amata pienākumu izpildē.Lai zemessargam, pildot profesionālā dienesta karavīra amata pienākumus, varētu piemērot piemaksu par tādu dienesta uzdevumu izpildi, kas saistīti ar paaugstinātu risku veselībai (dzīvībai), projekts papildina ZS likuma 17.¹ panta ceturto daļu ar informāciju par speciālās piemaksas izmaksu par tādu dienesta uzdevumu izpildi, kas saistīti ar paaugstinātu risku veselībai (dzīvībai) pildot nesprāgušās munīcijas neitralizēšanas un improvizēto spridzināšanas ierīču neitralizēšanas speciālista vai sapiera (atmīnētāja, mīnētāja, spridzinātāja) amata pienākumus. ZS likuma 18. panta otrā daļaLai atvieglotu darba organizāciju, sūtot zemessargus komandējumos, ZS likuma 18. panta otrajā daļā nepieciešams grozījums, paredzot, ka zemessargu komandējumā uz ārvalstīm ir tiesīgs sūtīt ne tikai aizsardzības ministrs, NBS komandieris, NBS Apvienotā štāba priekšnieks, bet arī NBS Apvienotā štāba priekšnieka vietnieki. Šāds grozījums tiek virzīts arī Militārā dienesta likuma 28.pantā (VSS-1050).ZS likuma papildināšana ar 22¹ pantuŠobrīd normatīvajos aktos pirmās palīdzības apmācība un pirmās palīdzības apmācību programmas ir balstītas uz pirmās palīdzības sniegšanu situācijās, kad neatliekamā medicīniskā palīdzība ir savlaicīgi pieejama. Pašreiz nevienā normatīvajā aktā nav noregulēts jautājums par zemessargu tiesībām, pildot dienesta pienākumus, sniegt paplašinātu pirmo palīdzību un lietot aprīkojumu, medicīniskos materiālus un medikamentus pēc attiecīgas mācību kursa programmas apgūšanas. ZS likuma 5. panta pirmajā daļā ir noteikts, ka zemessargs apsolās netaupot spēkus, veselību un dzīvību, sargāt Latvijas valsti un tās neatkarību. Starptautisko operāciju laikā ievainotajiem zemessargiem dzīvībai kritiskā stāvoklī negadījuma vietā nav pieejama tūlītēja ārstniecības personu sniegta medicīniskā palīdzība. To pierādījusi starptautisko operāciju pieredze. Lai glābtu ievainoto zemessargu dzīvības, viņu dienesta biedriem jāprot veikt dzīvībai svarīgu funkciju nodrošināšanas pasākumus, jārīkojas ātri un efektīvi. Tādēļ, lai spētu glābt kaujā cietušā dzīvību, zemessargiem ir nepieciešamas plašākas prasmes un iemaņas pirmās palīdzības sniegšanā nekā pārējiem sabiedrības locekļiem, izmantojot speciālu aprīkojumu, medicīniskos materiālus un medikamentus. Attiecīgi viņiem jāapgūst paplašinātās pirmās palīdzības mācību kursa programma, lai saskaņā ar starptautiskajā operācijā veicamajiem uzdevumiem, negadījuma vietā spētu nodrošināt tūlītējus ievainoto dzīvībai svarīgu funkciju stabilizācijas pasākumus, līdz ievainotais tiek nogādāts pie ārstniecības personām, un tādējādi glābtu viņa dzīvību. Šāds risinājums tiek realizēts Ziemeļatlantijas līguma organizācijas valstu armijās. Atsevišķu Nacionālo bruņoto spēku (turpmāk – NBS) struktūrvienību uzdevumu specifika Latvijas Republikas teritorijā palīdzības sniegšanā kaujas uzdevumu laikā ievainotajiem dzīvībai kritiskā stāvoklī liedz izmantot ārstniecības personu palīdzību, kurām nav kaujinieku kvalifikācijas (sarežģīta operacionālā vide, specifiskas iemaņas). Tādēļ Latvijas Republikas teritorijā kaujas uzdevumu izpildes laikā (atbalsta sniegšana sabiedriskās kārtības nodrošināšanās, terorisma apkarošanas operācijās, bīstamu bruņotu noziedznieku aizturēšanas u.c. operācijās Latvijas Republikas teritorijā) minētajās struktūrvienībās nepieciešami zemessargi, kuri apguvuši paplašinātās pirmās palīdzības mācību kursa programmu un minētajās situācijās ievainotajiem spētu nodrošināt dzīvību glābjošus pasākumus. Valsts atbildība ir nodrošināt, lai viņi būtu atbilstoši apmācīti, ekipēti un kaujas ievainojumu gadījumos līdz ārstniecības personu ierašanās brīdim spētu viens otram sniegt nepieciešamo palīdzību un neaizietu bojā savlaicīgas palīdzības nesniegšanas dēļ. Tāpēc ir nepieciešams papildināt ZS likumu ar 22.¹pantu, nosakot, ka zemessargs, kurš apguvis paplašinātās pirmās palīdzības mācību kursa programmu, pildot dienesta pienākumus, ir tiesīgs sniegt paplašināto pirmo palīdzību, izmantojot Ministru kabineta apstiprinātajā sarakstā iekļauto aprīkojumu, medicīniskos materiālus un medikamentus.ZS likuma 23. panta pirmās daļas 3. punktsZS likuma 24. panta pirmajā daļā noteikts, ka Zemessardzē uzņemtajam rezerves karavīram un rezervistam saglabā jau piešķirto dienesta pakāpi, bet ZS likuma 23. pantā nav paredzēts, ka Zemessardzē ir vecāko virsnieku dienesta pakāpes. Pēdējo gadu laikā ir palielinājusies no profesionālā dienesta atvaļināto karavīru interese par dienestu Zemessardzē. Lai piesaistītu dienestam Zemessardzē atvaļinātos vecākos virsniekus, nepieciešams izteikt likuma 23. panta pirmās daļas 3. punktu jaunā redakcijā un paredzēt, ka Zemessardzē ir arī majora, pulkvežleitnanta un pulkveža dienesta pakāpes.ZS likuma 29. panta ceturtā daļaSaskaņā ar ZS likuma 29. panta ceturto daļu, zemessargam, kurš izbeidz līgumu par dienestu Zemessardzē pirms līguma termiņa beigām, ir jāsedz viņa apmācībai izlietotie līdzekļi. Kā izņēmums norādīts zemessarga izstāšanās no dienesta Zemessardzē veselības stāvokļa dēļ. Viens no Zemessardzes svarīgākajiem uzdevumiem ir apmācīt pilsoņus valsts aizsardzības uzdevumu veikšanai. Pēdējo gadu laikā daudzi zemessargi ir izteikuši vēlēšanos stāties profesionālajā dienestā, īpaši liela aktivitāte ir no tiem zemessargiem, kuri aktīvi piedalījušies dažādās mācībās. Pašreiz zemessargam, izbeidzot līgumu pirms termiņa, lai stātos profesionālajā dienestā, ir pienākums atlīdzināt Zemessardzei viņa apmācībai izlietotos līdzekļus. Tā kā Zemessardze ir NBS sastāvdaļa un zemessargs turpina dienestu NBS jau kā profesionālā dienesta karavīrs, ir nepieciešams papildināt likuma 29. panta ceturto daļu un noteikt, ka gadījumā, kad zemessargs līgumu par dienestu Zemessardzē izbeidzis, lai uzsāktu profesionālo dienestu, zemessargam nav jāatmaksā Zemessardzei viņa apmācībai izlietotie līdzekļi.ZS likuma 34. panta desmitā daļa, 35. panta pirmā daļa, 36. panta pirmā, otrā, trešā, piektā un sestā daļa2016. gada 1. Janvārī ir stājušies spēkā grozījumi Ministru kabineta 2014. gada 26. augusta noteikumos Nr.509 „Noteikumi par karavīra mēnešalgas un speciālo piemaksu noteikšanas kārtību un to apmēru”, saskaņā ar kuriem, nosakot karavīram mēnešalgu, ņem vērā karavīra dienesta pakāpi, izdienu un mēnešalgas kategoriju atkarībā no karavīra iegūtās militārās izglītības. Saskaņā ar ZS likuma 34. panta pirmo un devīto daļu un 45. panta ceturto daļu Ministru kabinets 2010. gada 5. oktobra noteikumu Nr.948 „Noteikumi par zemessargiem izmaksājamo dienesta uzdevumu izpildes un apmācību kompensāciju, Zemessardzes veterānu priekšnieka algu, kā arī zemessarga mantai nodarīto zaudējumu atlīdzību” 6. punktā noteicis, ka kompensācijas apmērs zemessargam par vienu dienesta uzdevumu izpildes vai apmācības dienu ir 5 % no profesionālā dienesta karavīra mēneša algas atbilstoši zemessarga amatam noteiktajai dienesta pakāpei un zemessarga izdienai. Tādēļ nepieciešami grozījumi 34. panta desmitajā daļā, 35. panta pirmās daļas 1.punktā, 36. panta pirmajā daļā un otrās daļas 1. punktā, trešās daļas 1.punktā un sestajā daļā. Grozījumi likuma 36.panta piektajā daļā nepieciešami, lai sinhronizētu pabalsta apmēru ar Valsts un pašvaldību institūciju amatpersonu un darbinieku atlīdzības likuma 21.panta ceturtajā daļā bojā gājušā karavīra radiniekiem noteikto pabalsta apmēru. |
| 3. | Projekta izstrādē iesaistītās institūcijas | NBS, Aizsardzības ministrija  |
| 4. | Cita informācija | Likumprojekta izpildi Aizsardzības ministrija nodrošinās atbilstoši tai piešķirtajiem valsts budžeta līdzekļiem budžeta programmas 22.00.00 “Nacionālie bruņotie spēki” ietvaros. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Zemessargi |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Ir nepieciešams izstrādāt Ministru kabineta noteikumus, kas:1. noteiks zemessarga paplašinātās pirmās palīdzības mācību kursa programmu, kārtību, kādā nodrošina apmācību paplašinātās pirmās palīdzības sniegšanā, un kārtību, kādā ārvalstīs apgūtu mācību kursu atzīst Latvijas Republikā, kā arī paplašinātās pirmās palīdzības sniegšanai paredzētā aprīkojuma, medicīnisko materiālu un medikamentu uzglabāšanas, izlietošanas, uzskaites un iznīcināšanas kārtību;
2. papildinās to gadījumu sarakstu, kad zemessargs neatmaksā viņa militārajai sagatavošanai izlietotos līdzekļus (ieskaitot tos mācību izdevumus ārvalstu izglītības iestādēs (kursos), kurus, palīdzot Latvijai, segusi ārvalsts).
 |
| 2. | Atbildīgā institūcija | Aizsardzības ministrija, NBS |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, NBS. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav. |

Aizsardzības ministrs R.Bergmanis

Vīza: valsts sekretārs J.Garisons

30.01.2017. 12:48

1585

Vita Upeniece

Vita.Upeniece@mod.gov.lv; 67335077

I.Ruka-Kāpostiņa, 67071901

e-pasta adrese: Inita.Ruka@mil.lv